RÖVID KÖZLEMÉNYEK. 57 



Mediterránkori metaxytherium-váz Márczfalváról 



(Sopron in.). 



1912 május hó 13-án dr. Schafarzik Ferenc műegyetemi tanár úr arról 

 értesítette a m.kir. Földtani Intézet igazgatóságát, hogy Márczfalván, Sopron me- 

 gyében, az ottani körjegyző téglagyárában néhány kövesült csontdarabot leltek, 

 amelyek valószínűleg egy halitharium-vázhoz tartoznak. Nézete szerint érdemes 

 volna a lelethelyet megtekinteni s esetleg ásatást végeztetni. Addig is kérésére 

 a tulajdonos a lelethelyet deszkával lefödette. 



A m. kir. Földtani Intézet igazgatóságának utasítására május hó 16-án 

 Márczfalvára utaztam s megtekintettem a lelőhelyet. A téglagyár Márczfalvától 

 keletre, Fraknónádasdtól északra esik s a Vulka-patak jobbpartján, a vasúti 

 állomás közelében van. A téglagyár gödre a lankásan emelkedő dombhát kékes- 

 szürke, felső-mediterránkori agyagjába van vágva. A metaxytherium-váz marad- 

 ványaira akkor bukkantak, amikor a téglagyár fölött északra lévő, addig érintetlen 

 gyepes terület legfelső % — 1 m-nyi vastag talaj kérgét lefejtették s eltávolították 

 abból a célból, hogy a tégla gyártásra alkalmas anyaghoz jussanak. Tehát a me- 

 taxytherium-váz alig egy méternyire feküdt hosszú időkön keresztül a föld felszíne 

 alatt, míg most a napfényre került. 



A lefödött helyen oda érkeztemkor mindössze néhány bordavég állott ki 

 az agyagból, tehát egyáltalában nem lehetett tudni, vájjon többé-kevésbé teljes 

 váz vagy pedig csak néhány borda van-e jelen. A leásatást legott megkezdtem 

 s öt napon át folytattam. Eközben kiderült, hogy egy eléggé teljes metaxytheriuni- 

 váz fekszik ott. Miután egyes darabok szétporlók és törékenyek voltak, távirati 

 kérésemre a m. kir. Földtani Intézet igazgatósága Haberl intézeti preparátort 

 küldte le Márczfalvára, akivel azután a letakarított vázrészeket kiemeltük és el- 

 csomagoltuk. Amikor a váz teljesen letakaríttatott, a csontok fekvéséről egy váz- 

 latot készítettem s az egyes darabokat a valóságban és a vázlatrajzon számmal 

 láttam el, ami a csontváznak idehaza való összeállítását lényegesen megkönnyebbíti. 



A metaxytherium-váz meglehetősen összenyomott állapotban feküdt az 

 agyagban s egyes összetartozó részek egymástól többé-kevésbé eltolódtak. 

 A vázrészek közül megvannak : a koponyatető, néhány zápfog, amelyeknek fe- 

 lülete igen erősen le van majszolva, tehát az állat vén példány lehetett ; hat 

 csigolya és valamennyi borda kitűnő megtartási állapotban. Továbbá a mellső 

 végtagok csontjai közül számos darab, mint a bal humerus és alsókar (radius és 

 ulna) végül több ujjperec, stb. 



Ábel 0. kitűnő monográfiája alapján 1 a márczfalvai példányt a Metaxythe- 

 rium Petersi Ábel f;ijj;il ;izonosíthatom leginkább. 



Schréter Zoltán dr. 



1 O. Ábel: Die Sirenen der mediterránén Tertiárbildungen Österreichs. Abhandl. 

 d. k. k. geol. Reichsanstalt. Bd. XIX. 1904. 



